นิคมอุตสาหกรรมแหลมฉบัง

นิคมอุตสาหกรรมแหลมฉบัง เป็นนิคมอุตสาหกรรมขนาดใหญ่ ซึ่งพัฒนาและบริหารโดยการนิคมอุตสาหกรรมแห่งประเทศไทย มีพื้นที่ 3,556 ไร่ ครอบคลุมอำเภอศรีราชา และอำเภอบางละมุง จังหวัดชลบุรี ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย ปัจจุบันมีจำนวนโรงงานอุตสาหกรรม 163 แห่ง แรงงาน 20,905 คนเพื่อรองรับการเจริญเติบโตทางเศรษฐกิจและชุมชนรัฐบาลจึงตั้งเทศบาลนครแหลมฉบังขึ้นเพื่อบริหารจัดการในท้องถิ่น นิคมอุตสาหกรรมแหลมฉบังเริ่มพัฒนามาตั้งแต่ปี พ.ศ. 2525 ซึ่งเป็นส่วนหนึ่งของ “เขตเศรษฐกิจแหลมฉบัง” ตามแผนพัฒนาเศรษฐกิจและสังคมแห่งชาติ ฉบับที่ 5 (พ.ศ. 2525 -2529) และแผนพัฒนาเศรษฐกิจและสังคมแห่งชาติฉบับที่ 6 (พ.ศ. 2530 - 2534) เพื่อเป็นเมืองท่าชายฝั่งทะเล และศูนย์กลางพาณิชย์อุตสาหกรรมเพื่อการส่งออกรองรับท่าเรือแหลมฉบัง โรงงานอุตสาหกรรมสำคัญได้แก่ ชิ้นส่วนประกอบรถยนต์กลุ่มบริษัทไทยซัมมิท รถยนตร์มิตซูบิชิ ยางมิชลิน เครื่องครัวและพลาสติกขึ้นรูป เครื่องปรับอากาศและคอมเพรสเซอร์ฟูจิตสึ สิ่งทอและเส้นใย และอาหารแปรรูป นอกจากนี้ในบริเวณใกล้เคียงยังมีโรงงานอุตสาหกรรมสำคัญได้แก่ สวนอุตสาหกรรมศรีราชา โรงกลั่นน้ำมันไทยออยล์ โรงกลั่นน้ำมันบางจาก คลังก๊าซ ปตท. สิ่งอำนวยความสะดวก นิคมอุตสาหกรรมแหลมฉบัง มีโครงสร้างพื้นฐาน ดังนี้ ระบบน้ำประปา ใช้งานโรงผลิตน้ำประปาภายในของนิคมอุตสาหกรรมแหลมฉบัง มีกำลังการผลิตขนาด 27,000 ลูกบาศก์เมตรต่อวัน การรับน้ำดิบจากอ่างเก็บน้ำหนองค้อ และใช้ระบบส่งน้ำแบบ Gravity Flow ใช้งานน้ำประปาเฉลี่ย 21,800 ลูกบาศก์เมตรต่อวัน ระบบถนน ถนนสายหลักมีความกว้างประมาณ 20 เมตร พื้นผิวจราจรเป็นแบบมาตรฐานไปจนถึงพื้นที่ทางเข้าโรงงานทุกโรงงาน ระบบบำบัดน้ำเสีย เป็นแบบ Activated Sludge ชนิด Extended Aeration และมีการนำน้ำเสียเฉลี่ยประมาณ 6,000 ลูกบาศก์เมตรต่อวัน มาหมุนเวียนใช้งานในอุตสาหกรรมด้วยระบบรีเวอร์ส ออสโมซิส ซึ่งทำให้น้ำบริสุทธิ์กว่ากระบวนการปกติ ระบบป้องกันน้ำท่วม ภายในนิคมอุตสาหกรรมมีคลองระบายน้ำหลัก 2 สาย สามารถรองรับน้ำจากโรงงานเพื่อระบายลงสู่คลองระบายน้ำ ระบบไฟฟ้า มีสถานีไฟฟ้าย่อยขนาด 40 เมกกะโวลต์ แอมแปร์ จำนวน 2 สถานี และโรงไฟฟ้าพลังงานไอน้ำขนาด 100 กิโลโวลต์ซึ่งดำเนินงานโดยเอกชน ระบบโทรศัพท์ มีระบบ Teleport ให้บริการโทรศัพท์ทั้งในประเทศและระหว่างประเทศ มีโครงข่ายสายให้บริการมากกว่า 7,000 เลขหมาย บริการสื่อสารรวมระบบดิจิทัล (ISDN) และบริการ CAT Executive Telecard, Telex, Thaipak, Video Conference อ้างอิง